CELEX: 32011R0827
Language: et
Date: 2011-08-12 00:00:00
Title: Komisjoni rakendusmäärus (EL) nr 827/2011, 12. august 2011 , teatavate kaupade klassifitseerimise kohta kombineeritud nomenklatuuris

18.8.2011   
            
            
               ET
            
            
               Euroopa Liidu Teataja
            
            
               L 211/9
            
         KOMISJONI RAKENDUSMÄÄRUS (EL) nr 827/2011,
   12. august 2011,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et liikmesriikide tolliasutuste väljastatud siduvale tariifiinformatsioonile, mis käsitleb kombineeritud nomenklatuuri kaupade klassifitseerimist, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel kolme kuu vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Käesoleva määrusega ettenähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Liikmesriikide tolliasutuste väljastatud siduvale tariifiinformatsioonile, mis ei ole kooskõlas käesoleva määrusega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu vältel.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 12. august 2011
      
         
            Komisjoni nimel presidendi eest
         
         
            komisjoni liige
         
         Algirdas ŠEMETA
      
   
   
      (1)  EÜT L 256, 7.9.1987, lk 1.
   
      (2)  EÜT L 302, 19.10.1992, lk 1.
   
      LISA
      
                  Kaupade kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Sinine polümetiinvärvaine (fluorestsentsvärvaine), lahjendatud etüleenglükooli ja metanooli segus.
                  Koostis (massiprotsentides) on järgmine:
                  
                              —
                           
                           
                              etüleenglükool
                           
                           
                              96,9 %;
                           
                        
                              —
                           
                           
                              metanool
                           
                           
                              3,0 %;
                           
                        
                              —
                           
                           
                              polümetiinvärvaine
                           
                           
                              0,002 %.
                           
                        Toode on ette nähtud kasutamiseks automaatsetes vereanalüsaatorites. Selle abil märgistatakse erilise eeltöötluse käigus leukotsüüdid fluorestsentsmarkeriga. Toode on laboris kasutamiseks pakitud väiksesse asjakohaselt märgistatud nõusse.
               
               
                  3212 90 00
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, VI jaotise märkusega 2 ning CN-koodide 3212 ja 3212 90 00 sõnastusega.
                  Rubriigi 3204 värvaine, mis on esitatud jaemüügiks, klassifitseeritakse rubriiki 3212. Selliseid tooteid ei hõlma rubriik 3822 ja seepärast ei või kõnealust toodet klassifitseerida rubriiki 3822 kuuluvaks diagnostiliseks või laboratoorseks reaktiiviks. Vt ka rubriigist 3822 väljajäetud tooted, HSi selgitavad märkused, rubriik 3822, punkt c.
                  Omaduste poolest on toode värvaine rubriigi 3212 tähenduses ja seda kasutatakse värvimiseks.
                  Arvestades, et toodet saab klassifitseerida rubriiki 3212 ja seda pakutakse müügiks väljamõõdetud doosides või jaemüügipakendis, vastab see VI jaotise märkuse 2 sätetele. Seega tuleb see klassifitseerida osutatud rubriiki ja mitte ühtegi muusse nomenklatuuri rubriiki. Vt ka HSi selgitavad märkused, rubriik 3212, punkt C, kolmas lõik.